ciscoriordan/open-greek-corpus-annotations huggingface dataset:
andron-alexandrinus.fragmenta 2.1
Οὐ γὰρ οἶδας ἱστοροῦντα Μενεκλέα , τὸν Βαρκαῖον συγγραφέα , ἔτι τε Ἄνδρωνα ἐν τοῖς Χρονικοῖς , τὸν Ἀλεξανδρέα , ὅτι Ἀλεξανδρεῖς εἰσὶν οἱ παιδεύσαντες πάντας τοὺς Ἕλληνας καὶ τοὺς βαρβάρους , ἐκλειπούσης ἤδη τῆς ἐγκυκλίου παιδείας διὰ τὰς γενομένας συνεχεῖς κινήσεις ἐν τοῖς κατὰ τοὺς Ἀλεξάνδρου διαδόχους χρόνοις . Ἐγένετο οὖν ἀνανέωσις πάλιν παιδείας ἁπάσης κατὰ τὸν ἕβδομον βασιλεύσαντα Αἰγύπτου βασιλέα Πτολεμαῖον , τὸν κυρίως ὑπὸ τῶν Ἀλεξανδρέων καλούμενον Κακεργέτην . Οὗτος γὰρ , πολλοὺς τῶν Ἀλεξανδρέων ἀποσφάξας , οὐκ ὀλίγους δὲ καὶ φυγαδεύσας τῶν κατὰ τὸν ἀδελφὸν αὐτοῦ ἐφηβησάντων , ἐποίησε πλήρεις τάς τε νήσους καὶ πόλεις ἀνδρῶν γραμματικῶν , φιλοσόφων , γεωμετρῶν , μουσικῶν , ζωγράφων , παιδοτριβῶν τε καὶ ἰατρῶν καὶ ἄλλων πολλῶν τεχνιτῶν , οἳ , διὰ τὸ πένεσθαι διδάσκοντες ἃ ἠπίσταντο , πολλοὺς κατεσκεύασαν ἄνδρας ἐλλογίμους .
Lemmas: οὐ γάρ οἶδα ἱστορέω Μενεκλέα , ὁ Βαρκαῖος συγγραφεύς , ἔτι τε Ανδρώνας ἐν ὁ χρονικός , ὁ Ἀλεξανδρεύς , ὅτι Ἀλεξανδρεύς εἰμί ὁ παιδεύω πᾶς ὁ Ἑλληνᾶς καί ὁ βάρβαρος , ἐκλείπω ἤδη ὁ ἐγκύκλιος παιδεία διά ὁ γίγνομαι συνεχής κίνησις ἐν ὁ κατά ὁ Ἀλέξανδρος διάδοχος χρόνος . γίνομαι οὖν ἀνανέωσις πάλιν παιδεία ἅπας κατά ὁ ἕβδομος βασιλεύω Αἴγυπτος βασιλεύς Πτολεμαῖος , ὁ κυρίως ὑπό ὁ Ἀλεξανδρεύς καλέω κακεργέτης . οὗτος γάρ , πολύς ὁ Ἀλεξανδρεύς ἀποσφάζω , οὐ ὀλίγος δέ καί φυγαδεύω ὁ κατά ὁ ἀδελφός αὐτός ἐφηβεύω , ποιέω πλήρης ὁ τε νῆσος καί πόλις ἀνήρ γραμματικός , φιλόσοφος , γεωμέτρης , μουσικός , ζωγράφος , παιδοτρίβης τε καί ἰατρός καί ἄλλος πολύς τεχνίτης , ὁ , διά ὁ πένομαι διδάσκω ὅς ἐπίσταμαι , πολύς κατασκευάζω ἀνήρ ἐλλόγιμος .